EVROPSKA KOMISIJA Bruselj, 4.10.2018 COM(2018) 667 final Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Grčije – EGF/2018/003 EL/Attica publishing



OBRAZLOŽITVENI MEMORANDUM OZADJE PREDLOGA 1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG). 2.Grčija je 22. maja 2018 vložila vlogo EGF/2018/003 EL/Attica publishing za finančni prispevek iz ESPG zaradi pojava presežnosti v gospodarskem sektorju, razvrščenem v oddelek 58 NACE Revizija 2 (Založništvo), v regiji na ravni NUTS 2 Aττική (Atika) (EL30) v Grčiji. 3.Po oceni vloge je Komisija v skladu z vsemi veljavnimi določbami uredbe o ESPG ugotovila, da so pogoji za finančni prispevek iz ESPG izpolnjeni. POVZETEK VLOGE Vloga za pomoč iz ESPG EGF/2018/003 EL/Attica publishing Država članica Grčija Zadevne regije (na ravni NUTS 2) Aττική (Atika) (EL30) Datum vložitve vloge 22. maj 2018 Datum potrdila o prejemu vloge 22. maj 2018 Datum zahtevka za dodatne informacije 1. avgust 2018 Rok za predložitev dodatnih informacij 12. september 2018 Rok za zaključek ocene 24. oktober 2018 Merilo za pomoč Člen 4(1)(b) uredbe o ESPG

Število zadevnih podjetij 3 Sektorji gospodarske dejavnosti (oddelek NACE Revizija 2) oddelek 58 (Založništvo) Referenčno obdobje (devet mesecev) 29. maj 2017–28. februar 2018 Skupno število presežnih delavcev 550 Skupno število upravičenih prejemnikov 550 Skupno število ciljnih prejemnikov 550 Proračun za prilagojene storitve (v EUR) 3 697 500 Proračun za izvajanje ESPG (v EUR) 150 000 Skupni proračun (v EUR) 3 847 500 Prispevek ESPG (60 %) (v EUR) 2 308 500 OCENA VLOGE Postopek 4.Grčija je vlogo EGF/2018/003 EL/Attica publishing vložila 22. maja 2018, tj. v dvanajstih tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila na isti datum in od Grčije v dveh tednih po datumu, ko je prejela prevod vloge, 1. avgusta 2018, zahtevala dodatne informacije. Dodatne informacije so bile predložene v šestih tednih od datuma zahtevka, 1. avgusta 2018. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 24. oktobra 2018. Upravičenost vloge Merila za pomoč 5.Grčija je vlogo vložila na podlagi meril za pomoč iz člena 4(1)(b) uredbe o ESPG, ki zahteva najmanj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni ali dveh sosednjih regijah na ravni NUTS 2 v državi članici. V regiji na ravni NUTS 2 Aττική (Atika) (EL30) je bilo v gospodarskem sektorju, razvrščenem v oddelek 58 NACE Revizija 2 (Založništvo), 550 presežnih delavcev. 6.Devetmesečno referenčno obdobje za vlogo traja od 29. maja 2017 do 28. februarja 2018. Zadevna podjetja in prejemniki 7.Podjetja in število odpustov v referenčnem obdobju Podjetja Odpusti v referenčnem obdobju Lambrakis Press SA (DOL) 324 Ethnos Publications SA 185 Pegasus Magazines Publications 41



Skupno število podjetij: 3 Skupno število odpustov: 550 Izračun števila presežnih delavcev in prenehanj opravljanja dejavnosti 8.Število vseh presežnih delavcev med referenčnim obdobjem je bilo izračunano od dneva, ko je delodajalec obvestil posamezne delavce o odpustu ali prekinitvi pogodbe o zaposlitvi.

Upravičeni prejemniki 9.Skupno število upravičenih prejemnikov je 550. Povezava med nastopom presežnosti ter svetovno finančno in gospodarsko krizo, ki jo obravnava Uredba (ES) št. 546/2009 10.Da bi Grčija dokazala povezavo med nastopom presežnosti ter svetovno finančno in gospodarsko krizo, kot je obravnavana v Uredbi (ES) št. 546/2009, trdi, da se je realni BDP na prebivalca v Grčiji v obdobju med 2008 in 2016 zmanjšal za 25 % (z 22 600 EUR na 17 000 EUR), brezposelnost pa se je povečala za skoraj 16 odstotnih točk (s 7,8 % na 23,6 %). BDP na prebivalca v tisočih eurih

(2005–2016, v stalnih cenah iz 2010) EU-28 Grčija Vir: INE GSEE, na podlagi podatkov AMECO.





Skupna stopnja brezposelnosti (v %)

− Odstotek aktivnega prebivalstva − EU-28 Grčija Vir: Eurostat 11.Poleg tega je grška vlada za reševanje odplačila zunanjih dolgov od leta 2008 sprejemala nepriljubljene ukrepe, kot so povečanje davčnih stopenj, racionalizacija javnih izdatkov in znižanje plač javnih uslužbencev. Plače v zasebnem sektorju so se znižale tudi z namenom povečanja konkurenčnosti grškega gospodarstva. 12.V obdobju med januarjem 2008 in januarjem 2018 se je minimalna plača v državah članicah EU dvignila. Samo v Grčiji se je nacionalna minimalna plača zmanjšala za 14 %.



Minimalne plače

(januar 2008 in januar 2018) Minimalne plače (v eurih na mesec) Povprečna letna stopnja spremembe (v %) Bolgarija Litva Romunija Latvija Madžarska Hrvaška (*) Češka Slovaška Estonija Poljska Portugalska Grčija Malta Slovenija Španija Združeno kraljestvo Nemčija (*) Francija Belgija Nizozemska Irska Luksemburg Skupina 1 Skupina 2 Skupina 3 Minimalne plače, januar 2008 (leva lestvica) Minimalne plače, januar 2018 (leva lestvica) Povprečna letna stopnja spremembe, jan. 2008 do jan. 2018 (desna lestvica) Opomba: Danska, Italija, Ciper, Avstrija, Finska in Švedska: nimajo nacionalne minimalne plače. (1) Julij 2008 namesto januar 2008. (2) Podatki za januar 2008 in povprečno letno stopnjo sprememb niso na voljo. Vir: Eurostat (online data code earn_mw_cur) 13.V skladu z rezultati ankete o delovni sili iz 2. četrtletja 2016 se je odstotek delavcev/zaposlenih, katerih mesečna plača ni presegla 700 EUR, v obdobju 2009–2016 povečal za 26 odsotnih točk (s 13,1 % na 38,8 %); število delavcev/zaposlenih, ki zaslužijo več kot 700 EUR, pa se je v vseh plačnih skupinah zmanjšalo. Razvoj plač v zasebnem sektorju v Grčiji

(2009–2016)

(*) Ne vedo ali ni odgovora Vir: INE/GSEE, na podlagi ELSTAT, ankete o delovni sili (2. četrtletje 2009 in 2. četrtletje 2016). 14.Zaradi čedalje večje brezposelnosti in padajočih plač se dohodki gospodinjstev v Grčiji zmanjšujejo od začetka finančne in gospodarske krize leta 2008. Neposredna posledica tega zmanjševanja je bil upad potrošnje. Potrošnja v gospodinjstvih v Grčiji je med obdobjem 2008–2013 stalno upadala in je odtlej še vedno nizka. Gospodinjstva so znatno omejila vse nebistvene stroške in zmanjšala nekatere bistvene. Dohodki gospodinjstev in potrošnja v eurih

(Grčija, 4. četrtletje 2008 – 2. četrtletje 2016, v stalnih cenah iz 2010) Razpoložljivi dohodki Potrošnja Vir: INE GSEE, na podlagi podatkov Eurostata. 15.V obdobju od 2011 do 2017 je prodaja dnevnega in periodičnega tiska v Grčiji močno padla. Prodaja časopisa se je zmanjšala s 144 milijonov izvodov v letu 2011 na 57 milijonov kopij v letu 2017, prodaja revij pa s 60 milijonov kopij na 23 milijonov. Nenehno upadanje je posledica gospodarske in finančne krize, ki še nadalje vpliva na grško gospodarstvo (zmanjšani dohodki gospodinjstev, visoka brezposelnost itn.) v kombinaciji s hitrim digitalnim razvojem, ki preoblikuje založniški sektor. Prodaja dnevnega in periodičnega tiska v obdobju 2012–2017

v % iz leta v leto 2012 2013 2014 2015 2016 2017 Dnevni tisk

(časopisi) –18,9 –10,5 –8,9 –10,7 –15,9 –19,6 Periodični tisk

(revije) –22 –15,0 –7,3 –19,8 –9,0 –15,4 Vir: Podatkovna baza IBHS o raziskavah na področju dnevnega in periodičnega tiska ELSTADT 2017. 16.Ta vloga je nadaljevanje vloge EGF/2014/018 GR Attica publishing. Argumenti iz predhodne vloge še vedno veljajo. 17.Doslej so bile za založništvo vložene tri vloge ESPG, ki so vse temeljile na svetovni finančni in gospodarski krizi. Dogodki, ki so povzročili presežnost in prenehanje opravljanja dejavnosti 18.Dogodka, ki sta privedla do te presežnosti, sta obsežno zmanjšanje izdatkov za oglaševanje velikih oglaševalcev, kot so proizvajalci avtomobilov in banke, ter upad prodaje dnevnega in periodičnega tiska. Oba je povzročila gospodarska recesija. Manjša prodaja je povezana tudi s prehodom bralcev s tiskanih medijev na elektronske medije zaradi lažjega dostopa do vsebin in njihove takojšnjosti, nanjo pa vpliva tudi dejstvo, da je digitalna različica časopisa večinoma zastonj (64 % anketirancev raziskave o vplivu elektronskih medijev na spremembo navad bralcev se je strinjalo, da zaradi stroškov ne posegajo več po tiskanih informacij tako kot v preteklosti). 19.Založniške družbe so se soočile z resnimi težavami v smislu vzdržnosti, saj se je njihov promet med kriznim obdobjem poslabšal. V desetletju med letoma 2005 in 2014 se je promet v sektorju založništva zmanjšal za 56,4 %. V zadnjih treh letih se je promet nadalje zmanjšal za 14,3 % v letu 2015, 8,3 % v letu 2016 in 19,5 % v letu 2017, kar hkrati odraža znižanje prihodka iz oglaševanja in prodaje. Težave pri dostopu do posojil in nezadostni denarni tok sta kot stranska učinka recesije grškega gospodarstva prispevala k težavam podjetij v sektorju založništva, kar je posledično vplivalo na prekinitev dejavnosti, dražbo podjetij in pojav presežnosti. Pričakovani učinek presežnosti na lokalno, regionalno ali nacionalno gospodarstvo in zaposlenost 20.Do vseh presežnih delavcev je prišlo v Atiki. Pričakovani učinek na tem območju je povezan s težavami prezaposlovanja zaradi pomanjkanja delovnih mest ter z velikim številom iskalcev zaposlitve, zlasti dolgotrajnih. 21.Čeprav je stopnja grške brezposelnosti padala od leta 2014, ko je dosegla svoj vrh (27,2 %); je bila januarja 2018 brezposelnost še vedno nad 20 %, dolgotrajna brezposelnost (več kot 12 mesecev) pa je predstavljala 55,2 % skupne brezposelnosti. 22.Atika predstavlja 34,7 % skupne grške brezposelnosti in 36 % dolgotrajne brezposelnosti. Poleg tega v tej regiji dolgotrajni iskalci zaposlitve predstavljajo 57,4 % skupnih iskalcev zaposlitve (dve odstotni točki več od nacionalnega povprečja).

Ciljni prejemniki in predlagani ukrepi Ciljni prejemniki 23.Pričakuje se, da bo v ukrepih sodelovalo vseh 550 presežnih delavcev. Razčlenitev teh delavcev po spolu, državljanstvu in starostni skupini: Kategorija Število

ciljnih prejemnikov Spol: moški: 320 (58,18 %) ženski: 230 (41,82 %) Državljanstvo: državljani EU: 549 (99,82 %) državljani nečlanic EU: 1 (0,18 %) Starostna skupina: 15–24 let: 3 (0,55 %) 25–29 let: 6 (1,09 %) 30–54 let: 460 (83,63 %) 55–64 let: 80 (14,55 %) starejši od 64 let: 1 (0,18 %) Upravičenost predlaganih ukrepov 24.Prilagojene storitve, ki bodo zagotovljene presežnim delavcem, vključujejo naslednje ukrepe: –Karierna orientacija: Ta spremljevalni ukrep bo ponujen vsem udeležencem in zajema individualna srečanja (razen splošnih informativnih srečanj, ki bodo skupna) ter naslednje stopnje: 1. Splošne informacije. Ta prvi ukrep, ki je namenjen vsem delavcem, zagotavlja osnovne informacije o projektu in njihovih možnostih kot udeležencih. 2. Sprejem in registracija. Vključuje informacije o razpoložljivih storitvah in usposabljanjih ter zahtevah glede spretnosti in usposabljanja. 3. Osebna poklicna mapa. S tem ukrepom se delavcem pomaga opredeliti lastne prednosti in slabosti ter možnosti v povezavi z njihovimi interesi ter izdelati realističen poklicni načrt. Na podlagi teh ocen se sestavi osebna poklicna mapa z individualnim akcijskim načrtom. 4. Podpora pri iskanju zaposlitve ter poklicno svetovanje. To vključuje: (1) usposabljanje iz horizontalnih vprašanj, kot so razvoj socialnih spretnosti, prilagajanje na nove razmere in odločanje; (2) pomoč pri iskanju zaposlitve, vključno z informacijami o razpoložljivih delovnih mestih, aktivnim pregledovanjem lokalnih in regionalnih zaposlitvenih priložnosti, tehnikami iskanja zaposlitve in usposabljanjem o pisanju življenjepisa in motivacijskega pisma ter načinih priprave na razgovor za službo; (3) poklicno svetovanje. Svetovalci bodo odpuščenim delavcem zagotovili poklicno svetovanje ter jih opozarjali na posamezna razpisana delovna mesta. 5. Informiranje in svetovanje za pridobitev zaposlitve. Svetovalci bodo prav tako spremljali delavce med izvajanjem njihovih poti usposabljanja in individualnih načrtov ponovnega vključevanja v zaposlitev. Udeleženci, ki jih zanima ustanovitev podjetja, bodo na tej stopnji prejeli splošno podporo in svetovanje za podjetništvo. 6. Spremljanje. To zagotavlja spremljanje udeležencev v šestih mesecih po koncu izvajanja ukrepov. Ta dejavnost se bo izvajala na stroške države članice. –Usposabljanje, prekvalifikacija in poklicno usposabljanje. V okviru tega ukrepa bo zagotovljeno poklicno usposabljanje, ki ustreza priznanim potrebam na trgu dela ter na področjih in v sektorjih z dobrimi možnostmi za razvoj. Usposabljanja bodo zadovoljila tudi potrebe delavcev, kakor bodo opredeljene med poklicnim svetovanjem. Zagotovljeni bosta dve vrsti usposabljanja: programi poklicnega usposabljanja (vsak po 300 ur) ter specializirani tečaji, ki vodijo do licenc ali potrdil in izobraževalnih programov. Načrtovana ponudba usposabljanja odraža usposabljanja, ki so bila med delavci primera Atika I, in sicer poslovno upravljanje; e-trgovanje; prodaja, trženje in socialni mediji; osnovne in naprednejše spretnosti na področju informacijske tehnologije; oblikovanje spletih strani ter logistika. Končna ponudba usposabljanja pa bo vključila rezultat poklicnega svetovanja. –Prispevek za ustanovitev podjetja. Delavci, ki bodo ustanovili lastno podjetje, bodo prejeli prispevek v višini do 15 000 EUR za kritje ustanovitvenih stroškov. V Grčiji je ena največjih težav, s katero se srečujejo podjetniki pri ustanavljanju podjetij, dostop do financiranja. Banke zaradi pomanjkanja denarja odklonijo večino zahtev po posojilih. Ta ukrep je namenjen spodbujanju podjetništva s to finančno podporo. –Pomoč za iskanje zaposlitve in nadomestilo za usposabljanje. Za kritje stroškov, ki nastanejo pri udeležbi v ukrepih poklicnega svetovanja, bodo upravičenci prejeli 40 EUR za vsak dan udeležbe. Med usposabljanjem znaša nadomestilo 3,33 EUR na uro. –Spodbude za zaposlovanje. S to spodbudo se bo presežnim delavcem olajšala ponovna zaposlitev v drugem podjetju. Podjetje, ki bo delavca zaposlilo, bo prejelo 650 EUR na mesec za največ šest mesecev, če bo delavec po izteku spodbude ohranil svoje delovno mesto za vsaj nadaljnjih šest mesecev. 25.Tukaj opisani predlagani ukrepi so aktivni ukrepi trga dela v okviru upravičenih ukrepov iz člena 7 uredbe o ESPG. Ti ukrepi ne nadomeščajo pasivnih ukrepov socialne zaščite. 26.Grčija je poslala zahtevane informacije o ukrepih, ki so za zadevno podjetje obvezni v skladu z nacionalno zakonodajo ali kolektivnimi pogodbami. Potrdila je, da finančni prispevek iz ESPG ne bo nadomestil takšnih ukrepov. Ocena proračuna

27.Predvideni skupni stroški so 3 847 500 EUR, kar vključuje izdatke za prilagojene storitve v višini 3 697 500 EUR in izdatke za pripravo, upravljanje, širjenje informacij in obveščanje javnosti ter nadzor in poročanje v višini 150 000 EUR. 28.Skupni zaprošeni finančni prispevek iz ESPG je 2 308 500 EUR (60 % skupnih stroškov). Ukrepi Predvideno število udeležencev Predvideni stroški na udeleženca

(v EUR) Predvideni skupni stroški (v EUR) Prilagojene storitve (ukrepi na podlagi člena 7(1)(a) in (c) uredbe o ESPG) Poklicno svetovanje

(Επαγγελματική συμβουλευτική) 550 1 250 687 500 Usposabljanje, prekvalifikacija in poklicno usposabljanje

(Επαγγελματική Κατάρτιση, Εξειδικευμένη κατάρτιση) 550 1 573 865 000 Prispevek za ustanovitev podjetja

(Συνεισφορά για σύσταση επιχείρησης) 60 15 000 900 000 Vmesni seštevek (a): Odstotek svežnja prilagojenih storitev – 2 452 500 (66,33 %) Pomoči in spodbude (ukrepi na podlagi člena 7(1)(b) uredbe o ESPG) Pomoč za iskanje zaposlitve 550 1 000 550 000 Nadomestilo za usposabljanje 500 1 000 500 000 Spodbude za zaposlovanje

(Επιδότηση θέσεων εργασίας) 50 3 900 195 000 Vmesni seštevek (b): Odstotek svežnja prilagojenih storitev: – 1 245 000 (33,67 %) Ukrepi na podlagi člena 7(4) uredbe o ESPG 1. Priprava – 10 000 2. Upravljanje – 80 000 3. Širjenje informacij in obveščanje javnosti – 30 000 4. Nadzor in poročanje – 30 000 Vmesni seštevek (c): Odstotek skupnih stroškov: – 150 000 (3,90 %) Stroški skupaj (a + b + c): – 3 847 500 Prispevek ESPG (60 % skupnih stroškov) – 2 308 500 29.Stroški ukrepov, ki so v zgornji preglednici opredeljeni kot ukrepi na podlagi člena 7(1)(b) uredbe o ESPG, ne presegajo 35 % skupnih stroškov usklajenega svežnja prilagojenih storitev. Grčija je potrdila, da so ti ukrepi odvisni od dejavnega sodelovanja ciljnih prejemnikov pri iskanju zaposlitve ali usposabljanju. 30.Grčija je potrdila, da stroški naložb za samozaposlitev, ustanavljanje podjetij in delavske prevzeme ne bodo presegli 15 000 EUR na prejemnika. Obdobje upravičenosti izdatkov 31.Grčija je prilagojene storitve za ciljne prejemnike začela izvajati 22. avgusta 2018. Izdatki za ukrepe bodo torej upravičeni do finančnega prispevka iz ESPG od 22. avgusta 2018 do 22. avgusta 2020. 32.Upravni izdatki Grčije za izvajanje ESPG so se začeli 22. junija 2018. Izdatki za pripravo, upravljanje, širjenje informacij in obveščanje javnosti ter nadzor in poročanje so torej upravičeni do finančnega prispevka iz ESPG od 22. junija 2018 do 22. februarja 2021. Dopolnjevanje ukrepov, ki se financirajo z nacionalnimi sredstvi ali sredstvi Unije 33.Vir nacionalnega vnaprejšnjega financiranja ali sofinanciranja je nacionalni program javnih naložb grškega ministrstva za gospodarstvo in razvoj. 34.Grčija je potrdila, da opisani ukrepi, ki prejmejo finančni prispevek iz ESPG, ne bodo hkrati financirani iz drugih finančnih instrumentov Unije. Postopki za posvetovanje s ciljnimi prejemniki ali njihovimi predstavniki ali socialnimi partnerji ter lokalnimi in regionalnimi organi 35.Grčija je navedla, da so o vlogi in usklajenem svežnju prilagojenih storitev 11. maja 2018 razpravljali predstavniki združenja novinarjev atenskih dnevnih časopisov (ΕΣΗΕΑ), združenje delavcev atenskih dnevnih publikacij (ΕΠΗΕΑ) in ministrstvo za delo. Sistemi upravljanja in nadzora 36.Vloga vsebuje opis sistema upravljanja in nadzora, ki opredeljuje odgovornosti vključenih organov. Grčija je Komisijo obvestila, da bodo finančni prispevek upravljali in nadzirali: –Izvršni direktorat nacionalnega strateškega referenčnega okvira (NSRF) pri Ministrstvu za delo, socialno varnost in socialno solidarnosti bo deloval kot organ upravljanja, –EDEL (odbor za finančno revizijo) kot revizijski organ, –posebna služba za potrjevanje in preverjanje sofinanciranih programov pri Ministrstvu za gospodarstvo, infrastrukturo, turizem in pomorstvo pa kot organ za potrjevanje. Obveznosti zadevne države članice 37.Grčija je predložila vsa potrebna zagotovila v zvezi z naslednjim:

–pri dostopu do predlaganih ukrepov in njihovem izvajanju se bosta upoštevali načeli enake obravnave in nediskriminacije; –zahteve nacionalne zakonodaje in zakonodaje EU o kolektivnih odpuščanjih so bile upoštevane; –podjetja, ki so po odpustih nadaljevala svoje dejavnosti, so izpolnila svoje pravne obveznosti v zvezi s presežnostjo in so ustrezno poskrbela za svoje delavce; –predlagani ukrepi ne bodo prejeli finančne podpore iz drugih skladov ali finančnih instrumentov Unije in vse dvojno financiranje se bo preprečilo; –predlagani ukrepi bodo dopolnjevali ukrepe, financirane iz strukturnih skladov; –finančni prispevek iz ESPG bo v skladu s postopkovnimi in materialnopravnimi pravili Unije o državni pomoči. PRORAČUNSKE POSLEDICE Proračunski predlog 38.Sredstva ESPG ne presegajo najvišjega letnega zneska v višini 150 milijonov EUR (cene iz leta 2011), kot je določeno v členu 12 Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020. 39.Komisija po preučitvi vloge v zvezi s pogoji iz člena 13(1) uredbe o ESPG ter ob upoštevanju števila ciljnih prejemnikov, predlaganih ukrepov in ocenjenih stroškov predlaga uporabo sredstev ESPG v znesku 2 308 500 EUR, kar je 60 % skupnih stroškov predlaganih ukrepov, da se zagotovi finančni prispevek za vlogo. 40.Predlagani sklep o uporabi sredstev ESPG bosta skupaj sprejela Evropski parlament in Svet v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju. Povezani akti 41.Komisija bo s tem predlogom sklepa o uporabi sredstev ESPG Evropskemu parlamentu in Svetu hkrati predložila tudi predlog za prerazporeditev zneska v višini 2 308 500 EUR v ustrezno proračunsko vrstico. 42.Ko bo Komisija sprejela ta predlog sklepa o uporabi sredstev ESPG, bo hkrati z izvedbenim aktom sprejela sklep o finančnem prispevku, ki bo začel veljati na datum, ko bosta Evropski parlament in Svet sprejela predlagani sklep o uporabi sredstev ESPG. Predlog SKLEP EVROPSKEGA PARLAMENTA IN SVETA o uporabi sredstev Evropskega sklada za prilagoditev globalizaciji na podlagi

vloge Grčije – EGF/2018/003 EL/Attica publishing EVROPSKI PARLAMENT IN SVET EVROPSKE UNIJE STA – ob upoštevanju Pogodbe o delovanju Evropske unije, ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 ter zlasti člena 15(4) Uredbe,